ÁTVR hefur lagt fram kæru á hendur netversluninni Sante fyrir meint skattsvik. Stofnunin segir fyrirtækið innheimta virðisaukaskatt án þess að vera með sérstakt virðisaukaskattsnúmer.
Netverslunin Sante var opnuð fyrr á þessu ári. Fyrirtækið er í eigu Arnars Sigurðssonar vínkaupmanns en skráð í Frakklandi. Það rekur lager hér á landi og eru vörur tilbúnar til afgreiðslu samdægurs.
Netverslun með áfengi frá erlendum vefverslunum hefur verið heimil í fjölda ára á grundvelli EES-samningsins, en Sante var sú fyrsta sem kom sér upp lager hér á landi og hafa fleiri fylgt í kjölfarið.
ÁTVR telur hana ganga gegn lögum um einkaleyfi hennar til smásölu áfengis en Arnar Sigurðsson eigandi telur verslunina lögmæta enda séu allir skattar og gjöld greidd hér á landi.
Morgunblaðið greindi frá því í morgun að ÁTVR hefði nú kært fyrirtækið fyrir meint skattsvik. Í kærunni kemur fram að ÁTVR telji fyrirtækið innheimta ellefu prósenta virðisaukaskatt án þess að vera með sérstakt virðisaukaskattsnúmer, sem sé forsenda þess að skila gjöldum í ríkissjóð. Segir í kærunni að umsvif fyrirtækisins bendi til þess að skattaundanskot nemi verulegum fjárhæðum.
Á heimasíðu vefverslunarinnar Sante er íslenskt virðisaukaskattsnúmer gefið upp en númerið er þó ekki skráð á fyrirtækið franska heldur eigandann. Sigrún Ósk Sigurðardóttir er aðstoðarforstjóri ÁTVR.
Við höfum gefið það skýrt út að við teljum
erum að benda á það með þessum kærum
ÁTVR hefur lagt fram kæru á hendur netversluninni Sante fyrir meint skattsvik. Stofnunin segir fyrirtækið innheimta virðisaukaskatt án þess að vera með sérstakt virðisaukaskattsnúmer.